דופלגנגר (מבצע השפעה)

דופלגנגר (באנגלית: Doppelganger, ברוסית: Доппельгангер) הוא קמפיין דיסאינפורמציה רוסי שהחל בשנת 2022 שמטרתו הפצת מידע שגוי במדינות המערב<ref name=":03"></ref> על מנת לערער את אמון הציבור במוסדות, להשפיע על תהליכים פוליטיים, להחריף מתחים חברתיים ופוליטיים קיימים וכמו גם על מנת לפגוע בתמיכתן של מדינות המערב באוקראינה בבמלחמתה מול רוסיה<ref name=":13"></ref> ובהמשך על מנת לפגוע במעמדה הבינלאומי של ישראל בעקבות מלחמת חרבות ברזל. הקמפיין נקט בטקטיקות שונות, כולל יצירה והפצה של ידיעות מזויפות, שימוש בבוטים במדיה החברתית והתחזות לאתרי חדשות לגיטימיים.

== מטרות ==
מבצע ההשפעה נועד להפיץ נרטיב פרו-רוסי במדינות מערביות, בעיקר כדי להחליש את התמיכה המערבית באוקראינה. הנרטיב מתבסס על 4 נקודות עיקריות:
* הסנקציות נגד רוסיה אינן יעילות.
* אזרחי המערב הם רוסופובים.
* הצבא האוקראיני הוא ברברי ומורכב מנאו-נאצים.
* פליטים אוקראינים הם נטל על מדינות אירופה.<ref></ref>

המטרה השנייה של מבצע ההשפעה היא להדהד מסרים פרו-ממשלתיים בתקשורת הרוסית כדי ליצור ולתחזק מציאות אלטרנטיבית בנוגע למלחמה באוקראינה.<ref></ref>

== היסטוריה ==
מבצע דופלגנגר פעיל מאז מאי 2022.<ref name=":03" /><ref name=":13" /> הקמפיין נחשף על ידי ארגון DisinfoLab של האיחוד האירופי בספטמבר של אותה שנה.<ref name=":13" /><ref></ref>

== דיסאינפורמציה ==
דופלגנגר מסתמך על אתרי אינטרנט מזויפים המחקים את המראה של אתרי חדשות קיימים ומוכרים, כמו דר שפיגל, לה פריסיאן , פוקס ניוז והוושינגטון פוסט.<ref name=":13" /><ref name=":22"></ref><ref name=":32"></ref> בגרסתו הישראלית הוקמו אתרים מזויפים המחקים את וואלה, מאקו וכתב העת ליברל, והופץ דיפ-פייק של דובר צה"ל, בו הוא מזמין לכאורה אוקראינים להצטרף ללחימה למען ישראל תמורת אזרחות ושכר.<ref name=":52" />

=== הפלישה הרוסית לאוקראינה ===
אתרי האינטרנט המזויפים של דופלגנגר מפיצים ידיעות כזב המבקרות את נשיא אוקראינה וולודימיר זלנסקי, נשיא ארצות הברית ג'ו ביידן ומדיניות הבית הלבן ביחס לאוקראינה.<ref name=":13" />

ביוני 2023 חשפו רשויות בצרפת פעילות מקומית של רשת דופלגנר, במסגרתה הוקמו אתרים המחקים, בין השאר, את לה פיגארו, לה פריזיאן ולה מונד, כמו גם את משרד החוץ הצרפתי. אתרים מזויפים אלו שימשו לקידום תוכן פרו-רוסי, כדוגמת מאמר מזויף של לה מונד שכותרתו "השר הצרפתי תומך ברצח חיילים רוסים באוקראינה". באתר המזויף של משרד החוץ פורסמה הודעה שקרית על מס של 1.5% על כל תמיכה כספית בצבא אוקראינה.<ref></ref><ref></ref>

למרות חשיפתו בצרפת, מבצע דופלגנגר המשיך בפעילותו. באוגוסט 2023 קבע דו"ח של Meta כי הקמפיין החל בפעילות בארצות הברית. ואכן, בקיץ 2023 העתיקו סוכנים רוסים את אתרי האינטרנט של פוקס ניוז, הוושינגטון פוסט ואתר נאט"ו.<ref></ref>

בנובמבר 2023 זיהו חוקרים קמפיין דיסאינפורמציה המקושר לדופלגנגר בפייסבוק. הקמפיין פרסם מודעות בתשלום עם תמונות של הידוענים טיילור סוויפט, ביונסה, ג'סטין ביבר ואחרים, לצד ציטוטים מזויפים עם מסרים פרו-רוסים ואנטי-אוקראינים.
אתר מזויף המתחזה לאתר החדשות הישראלי [[וואלה, שהוקם במסגרת מבצע ההשפעה.]]

=== מלחמת חרבות ברזל ===
קמפיין דופלגנגר הפיץ מידע כוזב אודות מלחמת חרבות ברזל באמצעות אתרי אינטרנט מזויפים המחקים את המראה של פוקס ניוז, לה פריזיאן ודר שפיגל.<ref name=":22" /><ref name=":32" /> מאמרים שפורסמו באתרים המזויפים קידמו טענה שקרית לפיה התמיכה המערבית הכלכלית והצבאית באוקראינה הוסטה לטובת ישראל.<ref name=":32" /> הכתבות המזויפות פורסמו ברוסית, אוקראינית, אנגלית, צרפתית, גרמנית ועברית, ושותפו על ידי בוטים בטוויטר. דו"ח גרמני מזויף ניסה לקשור בין משבר האנרגיה באירופה למלחמת חרבות ברזל, וסרטון דיפ-פייק הראה את דובר צה"ל מזמין אוקראינים להצטרף לצבא הישראלי בתמורה לתשלום ולאזרחות.<ref name=":22" /><ref></ref>

בנובמבר 2023 האשימה צרפת את קמפיין דופלגנגר ואתר ידיעות הכזב Recent Reliable News (RRN) בהתערבות בענייניה הפנימיים על ידי שיתוף תמונות של גרפיטי מגני דוד על בניינים ברחבי פריז.<ref name=":42"></ref><ref></ref> בסוף אוקטובר 2023 רוססו מגני דוד כחולים על קירות רחובות בפריז ובפרבריה. המעשה, שהוצג מיד כאנטישמי, הוקע ציבורית לאור הדמיון למגני דוד שציירו הנאצים על עסקים בבעלות יהודית.

לאחר מספר ימים נעצרו זוג אזרחים מולדובים בחשד שריססו את מגני הדוד לבקשתו של אנטולי פריזנקו, איש עסקים מולדובי פרו-רוסי. עיתון לה מונד דיווח כי פריזנקו הוא שעומד ככל הנראה מאחורי אירוע הגרפיטי.<ref></ref><ref name=":42" /><ref></ref> ב-9 בנובמבר 2023 פרסמה צרפת הודעה רשמית המגנה את מעורבותה של רשת דופלגנגר בתקרית. חשבונות רבים, שיוחסו "ברמת ודאות גבוהה" לרשת דופלגנגר, היו הראשונים לפרסם תצלומים מקוונים של הגרפיטי וגרמו להגברה מלאכותית של תפוצתם ברשתות החברתיות.<ref></ref> על פי משרד החוץ הצרפתי, תקרית זו מדגימה כיצד רוסיה מנצלת "משברים בינלאומיים" כדי ליצור בלבול ולהגביר מתחים ושסעים חברתיים.<ref name=":42" />

ביולי 2024 פורסם כי קמפיין השפעה בינלאומי של משטר פוטין סייע בהפצת כתבות קנויות שחיבר העיתונאי הישראלי יליד רוסיה, ניק קוליוחין והארגון הרוסי [https://rf-eu.org/en_US/about COMMUNICATION PLATFORM RUSSIA — EU]. הכתבות שהופצו פורסמו במקור ב"וואלה" וב"ג'רוזלם פוסט", והובלטו בהן מסרים פרו-רוסיים בנוגע למלחמה באוקראינה וליחסי ישראל-רוסיה.<ref></ref> <ref></ref>

=== אולימפיאדת פריז (2024) ===
רשת דופלגנגר הופעלה כנגד מארגני ומשתתפי אולימפיאדת פריז, לאור החרמתה של רוסיה מהמשחקים האולימפיים על־ידי הועד האולימפי הבין לאומי. בין היתר פעלה רשת הבוטים, המונה כ-30,000 משתמשים פיקטיביים, כדי להעצים את ידיעת הכזב לפיה המתאגרפת האלג'יראית אימאן חליף איננה אישה, אלא טרנסג'נדרית בלתי מוצהרת.<ref></ref> מקור הטענה בהחלטה משנת 2023 של איגוד האגרוף הבין-לאומי, גוף המקושר לממשל הרוסי ושנתמך על ידי תאגיד גזפרום, לפסול את השתתפותה של חליף מטעמי "אי עמידה בקריטריונים", שלושה ימים לאחר שניצחה את המתאגרפת הרוסיה אזליה אמינבה.<ref></ref>

== ראו גם ==
* מבצע השפעה
* דיסאינפורמציה רוסית
* זרנוק הכזבים

== קישורים חיצוניים ==
* שוקי טאוסיג, , באתר העין השביעית, 13 במרץ 2024
* רן לוקאר ונעם רותם, [https://theliberal.co.il/pro-russian-internet-consciousness/ כך עובדת מתקפת התודעה הפרו-רוסית ברשת], באתר ליברל, 1 באוגוסט 2023
* אלכסנדר מילנקוסקי, [https://www.sentinelone.com/labs/doppelganger-russia-aligned-influence-operation-targets-germany/ Doppelgänger | Russia-Aligned Influence Operation Targets Germany], באתר סנטינל וואן 

== הערות שוליים ==

קטגוריה:דיסאינפורמציה
קטגוריה:תעמולה
קטגוריה:רוסיה
קטגוריה:שנות ה-2020 ברוסיה